Държавен вестник, бр. 32, 2013 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  32
независим вътрешен преглед най-малко 
веднъж годишно от или с участието на спе­
циализираната служба за вътрешен контрол.
(3) Политиката за възнагражденията 
трябва да е ясна и документирана и да е на 
разположение на лицата по чл. 2, ал. 1, за 
които се отнасят.
Чл. 4. (1) Политиката за възнаграждени­
ята трябва да:
1. насърчава благоразумното и ефектив­
ното управление на риска и да не стиму­
лира поемането на рискове, надвишаващи 
приемливото ниво;
2. е съобразена с бизнес стратегията 
на дружеството (програми за дейността, 
правила и политики), целите, ценностите и 
дългосрочните интереси;
3. предвижда мерки за избягване конфликт 
на интереси;
4. е съобразена с принципите и добрите 
практики за защита интересите съответно 
на потребителите на застрахователни услуги, 
осигурените лица във фондове за допълни­
телно пенсионно осигуряване, управлявани 
от дружества за допълнително пенсионно 
осигуряване, клиентите на управляващи 
дружества и инвеститорите в колективните 
инвестиционни схеми.
(2) Политиката за възнагражденията се 
актуализира съобразно промените на пазара 
и на финансовото състояние на лицето по 
чл. 1, ал. 1.
Чл. 5. (1) Лицата по чл. 1, ал. 1 могат да 
изплащат както постоянно, така и промен­
ливо възнаграждение, като в политиката за 
възнагражденията се определя подходящото 
съотношение между постоянното и промен­
ливото възнаграждение в зависимост от 
категорията персонал и максимална горна 
граница на променливото възнаграждение 
за всяка категория персонал.
(2) Постоянното възнаграждение трябва 
да представлява достатъчно голяма част от 
общия размер на възнаграждението, така че да 
позволява прилагането на гъвкава политика 
за променливото възнаграждение, включител­
но възможност да не бъде изплатено, когато 
предварително определени в политиката за 
възнагражденията критерии и показатели 
не са изпълнени, както и когато е налице 
значително влошаване на финансовото със­
тояние на лицето по чл. 1, ал. 1, особено в 
случаите, когато в резултат на това може да 
се очаква прекратяване на дейността.
(3) Когато в рамките на една година на 
лице по чл. 2, ал. 1 се изплаща променливо 
възнаграждение в размер повече от една 
трета от брутното годишно възнагражде­
ние, не по-малко от 40 % от променливото 
възнаграждение се разсрочва за период с 
минимална продължителност три години 
в зависимост от икономическия цикъл, ес­
теството на дейността на лицето по чл. 1, 
ал. 1 и произтичащите от нея рискове, както 
и от длъжността на съответния служител.
(4) Политиката за възнагражденията 
предвижда, че лицата по чл. 2, ал. 1 трябва 
да върнат изцяло или отчасти предоставено 
променливо възнаграждение, изплатено на 
основание данни, които впоследствие са се 
оказали погрешни или подвеждащи. В дого­
ворите на лицата по чл. 2, ал. 1 се включват 
клаузи, които да гарантират връщането на 
променливо възнаграждение.
(5) Предоставянето на разсрочено промен­
ливо възнаграждение се извършва пропор­
ционално или чрез постепенно нарастване 
през периода на разсрочване. Отложената 
част на възнаграждението може да се състои 
от акции, опции, пари или други средства. 
Критериите за оценка на бъдещите резул­
тати, с които е обвързана отложената част, 
трябва да позволяват коригиране на размера 
є съобразно текущите и бъдещите рискове.
(6) Обезщетения, свързани с предсрочно 
прекратяване на договор, трябва да отразяват 
постигнатите с течение на времето резултати 
на съответните лица и да са определени така, 
че да не възнаграждават неуспех.
Чл. 6. (1) Променливото възнаграждение 
се обвързва с резултати от дейността чрез 
комбинация от оценките за работата на слу­
жителя, на съответното структурно звено и 
на лицето по чл. 1, ал. 1, а за дружествата 
за допълнително пенсионно осигуряване и 
управляващите дружества – и на управлява­
ните от тях фондове за допълнително пен­
сионно осигуряване, съответно колективни 
инвестиционни схеми.
(2) Оценката за работата на служителя 
се основава на финансови и нефинансови 
показатели.
(3) Оценките по ал. 1 обхващат период от 
няколко години, така че оценъчният процес 
да се основава на дългосрочното изпълнение 
на дейността и изплащането на променли­
вите възнаграждения да е разпределено за 
период, отчитащ икономическия цикъл и 
поетите от лицето по чл. 1, ал. 1 рискове.
(4) Оценката на резултатите от дейността, 
използвана при формирането на променливи­
те възнаграждения и тяхното разпределение, 
трябва да взема предвид всички текущи и 
бъдещи рискове, цената на капитала и не­
обходимата ликвидност.
Чл. 7. (1) Ръководителят и служителите 
на специализираната служба за вътрешен 
контрол и другите служители, изпълняващи 
контролни функции:
1. разполагат с подходящи правомощия и 
са независими от структурните звена, върху 
които упражняват контрол;
2. получават възнагражденията си съобраз­
но степента на постигане на целите, свързани